stanford-oval/wikipedia huggingface dataset:
Mascate Match
Ura > Raviliiga

Mascate Match osallistui Raviliigaan kaudella 2017–2020. Raviliigassa jääkiekon Liiga-joukkueet ja raviradat hankkivat yhdessä ravihevosia, joista kustakin myytiin enintään tuhat omistusosuutta. Mascate Matchin omisti HIFK:n ja Vermon ympärille muodostunut Raviliiga-Travliga HIFK -omistajaryhmä, jossa oli tuhat osaomistajaa. Pekka Korpi huusi hevosen HIFK:n raviliigaryhmälle Ypäjän varsahuutokaupasta syksyllä 2017 9 000 eurolla. Tamma oli edullisin kahdestatoista Raviliigaan osallistuneista hevosista. Ennen kilpailu-uran alkua oli mahdollista, että hevonen olisi siirtynyt suoraan siitokseen, sillä tamma potkaisi harjoituksessa jalkansa kärryihin ja sai jalkaansa haavan. Vamma kuitenkin parantui täysin.
Raviliigakauden päättyessä hevonen myytiin huutokaupalla joulukuussa 2020. Voittosummasta ja myyntihinnasta vähennettiin erilaiset kulut ja jäljelle jäävästä tuotosta puolet eli 430 000 euroa lahjoitettiin hyväntekeväisyyteen syöpälapsia ja -nuoria sekä heidän läheisiään tukevalle Sylva ry:lle huhtikuussa 2021. Lahjoituskohteen valitsi HIFK. Omistajaryhmälle tuotosta maksettiin 430 euroa omistusosuutta kohti. Omistajat lahjoittivat omista osuuksistaan Suomen Punaiselle Ristille, Suomen Luonnonsuojeluliitolle sekä Vermon Ponikuninkuusraveille yli 6 000 euroa kullekin.
Ura > Kaksivuotiskausi

Vuonna 2018 Mascate Match kilpaili kahdesti ja voitti molemmat lähtönsä. Tamma osallistui opetuslähtöön kaksivuotiskaudellaan heinäkuussa ja suoritti koelähdön hyväksytysti syyskuussa. Se voitti ensimmäisen kilpalähtönsä lokakuussa 2019. Toisessa lähdössään Kouvolassa raviliigatamma teki uuden 2-vuotiaiden tammojen Suomen ennätyksen, kun voittoaika volttilähetyksen täyden matkan kilpailussa oli 17,7ke. Ennätys ei ole enää voimassa. Hevonen oli ilmoitettu mukaan myös kaksivuotiaiden tammojen Kasvattajakruunun finaaliin, mutta sairastuminen esti osallistumisen.
Ura > Kolmivuotiskausi

Vuonna 2019 Mascate Match kilpaili 16 lähdössä voittaen niistä 13. Toisen kilpailukautensa se aloitti Ruotsissa kahdella voitolla. Myös Suomessa hevonen voitti vuoden ensimmäisen lähtönsä, joka oli Finlandia-ajon kanssa samana päivänä ajettu kolmivuotiskilpailu Seppeleajo.
Seuraavat viisi kilpailua Mascate Match ravasi Ruotsissa, jossa se voitti sekä täyden (2 140 m) että lyhyen (1 609 m) matkan tammojen E3-kilpailuiden finaalit. Täyden matkan E3-finaalissa suomalaistamma teki uuden 3-vuotiaiden Suomen ennätyksen voittotuloksella 12,3ake. E3-kilpailuiden karsinnoista ja finaaleista Mascate Match tienasi yhteensä yli 200 000 euroa. Ensimmäisten tietojen mukaan tamma oli jäämässä näiden ennakkomaksullisten kilpailujen ulkopuolelle. Maksujen suorittamisesta huolimatta suomalaishevosta ei näkynyt kilpailun listoilla, mutta virhe korjattiin ja Mascate Match pääsi karsintoihin mukaan.
Kotimaan suurimpaan kolmivuotiaiden kilpailuun Kriteriumiin Mascate Match lähti suosikkina, mutta taipui kuudenneksi Raskolnikov Fridon voittaessa finaalin. Myöhemmin selvisi, että tammalla oli viruspohjainen tauti kilpailun aikana. Suomen 3-vuotiaiden suurkilpailuista Mascate Match voitti Kriteriumin jälkeen sekä tammojen Kasvattajakruunun että Uudenmaan upein -kilpailun.
Ura > Nelivuotiskausi

Vuonna 2020 Mascate Match voitti kaikki lähtönsä lukuun ottamatta ensimmäistä, jonka se juoksi Ruotsissa. Vuoden ensimmäinen suurkilpailu tammalle oli Kuopio Stakes, jossa se voitti karsinta- ja finaalilähdön. Hevosen osallistumista kaikille Suomessa syntyneille avoimeen Suur-Hollola-ajoon pidettiin mahdollisena, mutta tammaa ei ollut maksettu kilpailuun. Vanhempien hevosten kanssa kilpailemisen sijaan Mascate Match osallistui Suur-Hollola-ajon yhteydessä järjestettävään 4-vuotiaiden tammojen Suur-Hollolan Best Princess -kilpailuun, jonka hevonen voitti selvästi. St Michel -suurkilpailun yhteydessä kilpailtavassa 4-vuotiaiden Eugen Pylvänäisen muistoajossa tamma voitti niukasti yhdysvaltalaissyntyisen Golden Tricksin. Mascate Match teki kilpailussa uuden 4-vuotiaiden tammojen Suomen ennätyksen voittoajalla 10,0a.
Elokuun alussa hevonen voitti 4-vuotiaiden tammojen Kasvattajakruunun alkuerän Turussa. Elokuun lopussa tamma voitti Suuren Suomalaisen Derbyn karsintalähtönsä. Suuressa Suomalaisessa Derbyssä raviliigatamman voittokulku jatkui ja Mascate Match ansaitsi uransa suurimman palkinnon, 150 000 euroa sekä 1 000 euron lisäpalkinnon uudesta Suomen ennätyksestä. Voittotulos 13,4a 2 620 metrin kilpailussa kirjattiin uudeksi tammojen ja 4-vuotiaiden tammojen Suomen ennätykseksi yli 2 500 metrin matkalla. Syyskuun puolivälissä hevonen voitti Lappeenrannassa juostavan 4-vuotiaiden lämminveritammojen Villinmiehen Tammakilvan karsintalähtönsä. Myöhemmin syyskuussa juossun Villinmiehen Tammakilvan finaalilähdön Mascate Match voitti selvästi.
Lokakuun puolivälissä hevonen voitti Vermossa 4-vuotiaiden Derbyn Tammachampion -lähdön. Lokakuun lopulla Mascate Match osallistui Ruotsin tammojen Breeders Crown -kilpailun välierään Solvallassa, jonka suomalaistamma voitti selvästi uudella 4-vuotiaiden tammojen Suomen ennätyksellä voittotuloksella 12,1a 2 140 metrin matkalla. Tamma ei välierän jälkeen palannut Suomeen, vaan jäi odottamaan loppukilpailua.
Ura > Nelivuotiskausi > Loukkaantuminen

Marraskuun alussa Mascate Match ei valmentaja Pekka Korven havaitseman raviongelman takia osallistunut Breeders Crownin finaaliin Ruotsissa ja hevosella todettiin jalkavamma. Myös Suomen Kasvattajakruunun välierään osallistuminen peruuntui. Vamma syntyi mahdollisesti Breeders Crown -kilpailun välierässä, jonka voittajaesittelyyn saapuessaan tamma arasteli astumista yhdellä jaloistaan. Tarkemmissa tutkimuksissa jalassa todettiin jännevamma. Oikean etujalan pinnallisen koukistajajänteen revähdys oli vakavampi vamma kuin oireiden perusteella tehdyt ennakkoarviot antoivat odottaa. Vamman kerrottiin olevan niin vakava ja riskialtis, että se ei mahdollista huipputasolla kilpailemista.
Ura > Nelivuotiskausi > Huutokauppa

Mascate Matchin menestys herätti huomiota myös ulkomailla, muun muassa Yhdysvalloissa, sillä Raviliigan sääntöjen mukaan hevonen oli myytävä avoimessa huutokaupassa vuoden 2020 lopussa. Hevosjalostusasiantuntija Martti Ala-Seppälä arvioi etukäteen, että tamman myyntihinta voi olla kansainvälisen kiinnostuksen myötä vähintään 300 000 euroa ja suurimmillaan 700 000 euroa. Hevoskauppias Esa Lahtinen arvioi hevosen myyntihinnan olevan 300 000 euron ja 800 000 euron välillä. Mascate Matchilla marraskuussa 2020 todettu jalkavamma vaikutti hevoseen kohdistuneeseen kiinnostukseen.
Mascate Matchin huutokauppa oli tarkoitus järjestää suuren kiinnostuksen takia Vermossa 30. joulukuuta 2020 paikan päällä, kun muiden raviliigahevosten myynti päätettiin toteuttaa internet-huutokaupalla. Koronatilanteen vuoksi myös Mascate Matchin huutokauppa oli internetissä. Hevosen osti huutokaupasta 307 000 eurolla Massi Stable -niminen omistajaryhmä, josta osa omisti hevosta jo Raviliigan aikana. Jalkavamman takia ryhmä osti Mascate Matchin siitostammaksi. Omistajaryhmän tarkoituksena on pitää tamman ensimmäinen varsa itsellään, ja mahdollisista seuraavista varsoista päätetään hevoskohtaisesti. Ryhmä kertoi jo ennakkoon kokoavansa huutokauppaa varten joukkorahoitusta.
Tammaa valmentanut Pekka Korpi on kertonut huutokaupan jälkeen, että hänen näkemyksensä mukaan hevosella olisi voinut kuntoutumistauon jälkeen edelleen kilpailla, jos jalkavamma parantuisi. Korpi oli myös ehdottanut hevosia kanssaan omistavalle Ilkka Herlinille Mascate Matchin ostamista, mutta Herlin ei kiinnostunut tamman ostamisesta.
Ura > Siitosura

Mascate Match siirrettiin maaliskuun 2021 alussa Pekka Korven tallista Vihdin Huhmarista Ilkka Herlinin Kuitian kartanoon Lemlahdensaareen Paraisille. Myöhemmin samassa kuussa omistajaryhmä päätti, että tamma siemennetään ensimmäisen kerran Maharajah-oriilla. Päätöksen teki Massi Stablen viisijäseninen edustajisto, kun orivalinnassa asiantuntijoina käytetyt Mascate Matchin valmentaja Pekka Korpi sekä kasvattajista Saku Mikkola ja Markku Punkari eivät antaneet yksiselitteistä suositusta, vaan ehdottivat joko Maharajahia tai Nunciota. Myös omistajaryhmän jäsenistö äänesti ehdotuksista, mutta äänet jakautuivat tasan, kun äänestysaktiivisuus oli noin 40 prosenttia. Maharajahin eduiksi katsottiin geneettinen vaihtelu, nopeutta täydentävä kestävyys sekä annetut jälkeläisnäytöt. Nunciota puoltaviksi seikoiksi katsottiin oriin nuoruus, nopeus lyhyellä matkalla sekä kokeilunhalu ja jännitys, sillä oriin jälkeläiset eivät ole vielä kilpailleet.
Mascate Match siemennettiin ensimmäisen kerran 24. huhtikuuta 2021 Kallelan oriasemalla. Mascate Match todettiin kantavaksi kolmannen, 1. kesäkuuta 2021 tehdyn siemennyksen jälkeen. Mascate Match synnytti orivarsan 10. toukokuuta 2022. Varsa sai nimekseen Magnitude ja se siirtyi uuden Magnitude Stable -kimppatallin nimiin. Magnitude on Pekka Korven valmennuksessa. Mascate Match astutettiin toisen kerran kesällä 2022 Maharajahilla ja nimen Magnolia saanut tammavarsa syntyi kesällä 2023. Magnolia siirtyy Hannu-Pekka Korven valmennukseen. Kesällä 2024 Mascate Match astutettiin Galgary Games -oriilla. Tamma siirtyy syksyllä 2024 Veikan kartanoon Mikkeliin.
Tilastot

| Matka | Tyyppi | Aika | Päivämäärä | Rata | Kilpailu | Ohjastaja |
| --- | --- | --- | --- | --- | --- | --- |
| &&&&&&&&&&&01609.&&&&001 609 m | ryhmäajo | 1.10,0 | 19. heinäkuuta 2020 |  Mikkeli | Eugen Pylvänäisen muistoajo | Pekka Korpi |
| &&&&&&&&&&&02140.&&&&002 140 m | ryhmäajo | 1.12,1 | 25. lokakuuta 2020 |  Solvalla | Breeders Crown välierä, 4-v tammat | Pekka Korpi |
| &&&&&&&&&&&02120.&&&&002 120 m | tasoitusajo | 1.15,9 | 18. joulukuuta 2019 |  Vermo | Uudenmaan upein | Antti Teivainen |
| 0Virhe lausekkeessa: odottamaton numero.0Virhe lausekkeessa: odottamaton numero2 620 m | ryhmäajo | 1.13,4 | 5. syyskuuta 2020 |  Vermo | Suuri Suomalainen Derby | Pekka Korpi |
| Vuosi | Kilpailu | Ohjastaja | Palkinto |
| --- | --- | --- | --- |
| 2019 |  Seppeleajo | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero11 000 euroa |
| 2019 |  E3 täysi matka, tammat | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero97 500 euroa |
| 2019 |  E3 lyhyt matka, tammat | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero97 500 euroa |
| 2019 |  3-vuotiaiden Kasvattajakruunu, tammat | Antti Teivainen | 0Virhe lausekkeessa: odottamaton numero.0Virhe lausekkeessa: odottamaton numero30 000 euroa |
| 2019 |  Uudenmaan upein | Antti Teivainen | 0Virhe lausekkeessa: odottamaton numero.0Virhe lausekkeessa: odottamaton numero15 000 euroa |
| 2020 |  Kuopio Stakes | Antti Teivainen | 0Virhe lausekkeessa: odottamaton numero.0Virhe lausekkeessa: odottamaton numero36 000 euroa |
| 2020 |  Suur-Hollolan Best Princess | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero10 000 euroa |
| 2020 |  Eugen Pylvänäisen muistoajo | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero10 000 euroa |
| 2020 |  Suuri Suomalainen Derby | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero150 000 euroa |
| 2020 |  Villinmiehen Tammakilpa | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero52 500 euroa |
| 2020 |  Derbyn Tammachampion | Pekka Korpi | 0Virhe lausekkeessa: odottamaton numero.0Virhe lausekkeessa: odottamaton numero10 000 euroa |
Suku

| 0 | 1 | 2 | 3 |
| --- | --- | --- | --- |
| Isä: Muscle Mass  | ii: Muscles Yankee  | iii: Valley Victory  | Baltic Speed  |
| Isä: Muscle Mass  | ii: Muscles Yankee  | iii: Valley Victory  | Valley Victoria  |
| Isä: Muscle Mass  | ii: Muscles Yankee  | iie: Maiden Yankee  | Speedy Crown  |
| Isä: Muscle Mass  | ii: Muscles Yankee  | iie: Maiden Yankee  | Supergill  |
| Isä: Muscle Mass  | ie: Graceful Touch U.S.  | iei: Pine Chip  | Arndon  |
| Isä: Muscle Mass  | ie: Graceful Touch U.S.  | iei: Pine Chip  | Pine of Speed  |
| Isä: Muscle Mass  | ie: Graceful Touch U.S.  | iee: Act Of Grace  | Valley Victory  |
| Isä: Muscle Mass  | ie: Graceful Touch U.S.  | iee: Act Of Grace  | Keystone Profile  |
| Emä: Captivation  | ei: Cantab Hall  | eii: Self Possessed  | Victory Dream  |
| Emä: Captivation  | ei: Cantab Hall  | eii: Self Possessed  | Feeling Great  |
| Emä: Captivation  | ei: Cantab Hall  | eie: Canland Hall  | Garland Lobell  |
| Emä: Captivation  | ei: Cantab Hall  | eie: Canland Hall  | Canne Angus  |
| Emä: Captivation  | ee: Flirtin Miss  | eei: Malabar Man  | Supergill  |
| Emä: Captivation  | ee: Flirtin Miss  | eei: Malabar Man  | Lady Love Mcbur  |
| Emä: Captivation  | ee: Flirtin Miss  | eee: Flirtin Victory  | Valley Victory  |
| Emä: Captivation  | ee: Flirtin Miss  | eee: Flirtin Victory  | Miss Flirt  |
Aiheesta muualla

Wikimedia Commonsissa on kuvia tai muita tiedostoja aiheesta .
Raviliiga - Travliga HIFK (Arkistoitu – Internet Archive) Raviliiga Viitattu 6.6.2020
Raviliiga HIFK:n Youtube-kanava Viitattu 7.6.2020.
Mascate Match Pekka Korven ohjastamana Seppeleajossa 2019
Miika Hosio

| Miika Hosio |
| --- | --- |
 Miika Hosio (# 10) ja Jani Korpela (#13) maaottelussa Espanjaa vastaa 2.4.2018.
Henkilötiedot
Syntynyt: 27. kesäkuuta 1989
Kansalaisuus:   Suomi
Uran tiedot
Lempinimi:  Maagi
Laji:  futsal
Seura:   Mantova Calcio a5
Saavutukset
Voitot:    Suomen mestari 2018, 2 x hopeaa, 1 x pronssi
 Tietolaatikko päivitetty 12.11.2018 
Miika Hosio (s. 27. kesäkuuta 1989) on suomalainen futsalpelaaja, joka edustaa Italian toiseksi korkeimmalla sarjatasolla pelaavaa Mantova Calcio a5 seuraa. Hosio siirtyi Italiaan Futsal-liigassa pelaavasta espoolaisesta Golden Futsal Teamista joulukuussa 2018.
Uransa alussa Hosio edusti FTK:ta ja Sievi Futsalia. Kaudet 2011–2015 Hosio pelasi Kampuksen Dynamossa iskien tuona aikana tehot 117+63 pelaamissaan 102:ssa ottelussa. Hosio myös voitti Dynamon paidassa Futsal-liigan pistepörssin kaudella 2014-2015 (35+22=57). Kauden 2015-2016 Hosio pelasi espoolaisen Golden Futsal Teamin paidassa. Kauden 2016-2017 alkupuoliskon Hosio pelasi Italiassa Serie B:n G.S. Giovinazzo C5 -joukkueessa. Joulukuussa 2017 Hosio allekirjoitti loppukauden mittaisen sopimuksen Kampuksen Dynamon kanssa.
Hosio pelaa myös Suomen futsalmaajoukkueessa, jossa on kertynyt 60 ottelua ja 26 maalia.
Hosio on pelannut myös jalkapalloa. Viimeksi hän edusti Kakkosessa pelannutta Jämsänkosken Ilvestä. Jalkapallossa Hosion pelipaikka on keskikenttäpelaaja.
Aiheesta muualla

Hosion haastattelu palloliiton sivuilla, 29.11.2016
Miika Huhtanen

| Miika Huhtanen> Henkilötiedot |
| --- | --- |
Syntynyt: 23. heinäkuuta 1993 (ikä 31) Lappeenranta, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  179 cm
Paino:  86 kg
Seura
Seura:  RoKi
Sarja:  Mestis
Pelinumero:  5
Pelaajaura
Pääsarjaura:  2014–
Aik. seurat:  SaiPa (SML) KeuPa HT (Mestis) SaPKo (Mestis) Hermes (Mestis)
Miika Huhtanen (s. 23. heinäkuuta 1993 Lappeenranta) on suomalainen jääkiekkopuolustaja, joka pelaa Mestis-joukkue Rovaniemen Kiekossa. Hän kykenee pelaamaan myös juniorivuosiltaan tutulla pelipaikallaan hyökkääjänä.
Ura

Huhtanen on Saimaan Pallon kasvatti. Hän toimi kaudella 2008–2009 joukkueen C-nuorten kapteenina. Huhtanen pelasi osan kaudestaan myös SaiPan B-nuorissa, joissa hän voitti kauden päätteeksi I-divisioonan hopeaa. A-juniorivuosinaan Huhtanen on kärsinyt myös paljon loukkaantumisista. Hän solmi kolmivuotisen sopimuksen SaiPan SM-liigajoukkueen kanssa kesäkuussa 2011. Ensimmäisellä sopimuskaudellaan 2011–2012 Huhtanen pelasi loukkaantumisten vuoksi vain kolme ottelua lainalla A-nuorten II-divisioonaa PEPO Hockeyssa.
Huhtanen teki SM-liigadebyyttinsä kolmannella sopimuskaudellaan 2013–2014 ja pelasi ensimmäisen SM-liigaottelunsa 6. helmikuuta 2014 Jokereita vastaan. Hän pelasi debyytissään nelosketjun keskushyökkääjänä. Huhtanen pelasi kauden aikana kolme SM-liigaottelua. Toukokuussa 2014 hän teki kaksivuotisen jatkosopimuksen SaiPan kanssa.
Kaudella 2014–2015 Huhtanen pelasi SaiPassa kolme ottelua. Hän pelasi lisäksi miesten pelejä lainalla myös Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Huhtanen kiinnitettiin loppukaudeksi KeuPan vahvuuteen. Kauden 2015–2016 alussa SaiPa lainasi Huhtasen joulutaukoon asti kestäneellä sopimuksella Savonlinnan Pallokerhoon. Tämän jälkeen hän pelasi SaiPassa kaksi ottelua, jonka jälkeen seura lainasi hänet vuoden 2016 vaihteessa ensin neljän ottelun mittaisella ja sen jälkeen loppukauden kattavalla sopimuksella Mestiksen nousijajoukkue Kokkolan Hermeksen riveihin. SaiPa ei käyttänyt kauden jälkeen Huhtasen sopimuksessa ollutta optiota.
Huhtanen teki kaudeksi 2016–2017 vuoden mittaisen sopimuksen Hermeksen kanssa. Hän jäi joukkueessa lopulta kuitenkin pieneen rooliin. Huhtanen kuului miesten joukkueessa pelaamisen ohella myös Hermeksen A-nuorten valmennustiimiin, kunnes hänen sopimuksensa purettiin tammikuussa 2017, jolloin Huhtanen siirtyi loppukaudeksi Rovaniemen Kiekkoon. Hänet hankittiin paikkaamaan Itävaltaan palanneen Marco Zorecin jättämää aukkoa.
Alberto Guerrero

Alberto Guerrero 1930-luvulla.
Alberto Guerrero (6. helmikuuta 1886 La Serena, Chile – 7. marraskuuta 1959 Toronto, Ontario, Kanada) oli chileläis-kanadalainen pianisti, säveltäjä ja musiikkipedagogi. Hän opiskeli aluksi äitinsä ja veljensä Danielin johdolla, muutoin hän oli itseoppinut.
Guerrero loi uraa pianistina sekä operettien ja zarzuelojen säveltäjänä Chilessä. Hän kohtasi New Yorkissa pianisti Mark Hambourgin ja sai samalla Torontosta tarjouksen ryhtyä opettamaan Hambourg-konservatoriossa ja soittamaan Hambourg-triossa. 32-vuotias Guerrero hyväksyi tarjouksen ja jätti synnyinmaansa. Ensimmäisen konserttinsa solistina Kanadassa Guerrero piti 2. joulukuuta 1918 Massey-salissa.
Guerrero siirtyi Hambourg-konservatoriosta vuonna 1922 The Royal Conservatory of Musiciin, jossa työskenteli kuolemaansa saakka. Hän työskenteli 1940-luvun lopusta lähtien myös Toronton yliopiston musiikkitiedekunnassa. Hänen varhaisimpiin oppilaisiinsa kuului tuleva tunnettu kapellimestari Reginald Stewart. Muita oppilaita olivat William Aide, John Beckwith, Helmut Blume, Gwendolyn Duchemin, Ray Dudley, Dorothy Sandler Glick, Glenn Gould, Guerreron oma toinen vaimo Myrtle Rose Guerrero, Stuart Hamilton, Paul Helmer, Horace Lapp, Edward Laufer, Gordana Lazarevich, Pierrette LePage, Edward Magee, Ursula Malkin, Bruce Mather, John McIntyre, Gordon McLean, Oskar Morawetz, Arthur Ozolins, George Ross, R. Murray Schafer, Oleg Telizyn, Malcolm Troup, Neil Van Allen ja Ruth Watson Henderson.
Guerrero soitti ohjelmistoa Henry Purcellin teoksista Les Six -ryhmittymän tuotantoon. Hän esiintyi usein triona viulisti Frank Blachfordin ja sellisti Leo Smithin kanssa, myöhemmin viulisti Harold Sumbergin ja sellisti Cornelius Ysselstynin kanssa. Yli vuosikymmenen ajan hän toimi Five Piano Ensemblen jäsenenä. Hän teki monia konserttoesiintymisiä Toronton sinfoniaorkesterin ja useiden radio-orkestereiden kanssa. Hän esiintyi usein CBC:lle ja piti sille viimeisen resitaalinsa vuonna 1952. Kanadassa asuessaan hän ei juuri jatkanut Chilessä arvostettua sävellystyötään.
Mohamed Diamé

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. kesäkuuta 1987
Syntymäpaikka: Créteil, Ranska
Pelipaikka: keskikenttäpelaaja
Pituus: 185 cm
Lempinimi: Momo
Seura
Seura: Al Ahli
Junioriseurat
2000–2003: INF Clairefontaine
2003–2005: RC Lens
Seurat
| Vuodet | Seura | O | (M) |
| 2005–2007 | RC Lens B | 28 | (1) |
| 2007–2008 | CD Linares | 31 | (1) |
| 2008–2009 | Rayo Vallecano | 35 | (1) |
| 2009–2012 | Wigan Athletic | 96 | (5) |
| 2012–2014 | West Ham United | 71 | (7) |
| 2014–2016 | Hull City | 53 | (14) |
| 2016–2019 | Newcastle United | 97 | (5) |
| 2019– | Al Ahli | 17 | (0) |
Maajoukkue
| 2011– | Senegal | 35 | (1) |
 Seurajoukkueuran tilastot kattavat vain kansalliset sarjat, päivitetty 4. huhtikuuta 2020.  Maajoukkueuran tilastot päivitetty 4. huhtikuuta 2020.
Mohamed Diamé (s. 14. kesäkuuta 1987) on ranskalaissyntyinen senegalilainen jalkapalloilija. Hän edustaa qatarilaista Al Ahlia, jonne hän siirtyi vuonna 2019 pelattuaan kymmenen vuotta Englannissa. Hän on pelipaikaltaan keskikenttäpelaaja. Diamé on kuulunut myös Senegalin jalkapallomaajoukkueeseen.
Ura > Seurajoukkueura

Créteilissä Ranskassa syntynyt ranskalaisen äidin ja senegalilaisen isän lapsi Diamé aloitti ammattilaisuransa RC Lensin kakkosjoukkueessa. Vuonna 2007 hän siirtyi Espanjan alasarjoissa pelaavaan CD Linaresiin, jonka jälkeen Diamén uudeksi seuraksi tuli Segunda Divisiónin Rayo Vallecano. Rayon aikana Espanjan suurseurat Real Madrid CF ja FC Barcelona sekä Englannin suurseura Arsenal FC olivat kiinnostuneita Diamésta, mutta vuonna 2009, vain yhden Rayo-kauden jälkeen hän siirtyi Valioliigan Wigan Athleticiin. Diamé oli Wiganin aikanaan yksi joukkueen avainpelaajista.
Vuonna 2012 hän siirtyi Valioliigaan nousseeseen West Ham Unitediin, vaikka moni muukin suurempi joukkue oli kiinnostunut Diamésta. Pelattuaan kaksi vuotta lontoolaisseurassa Diamé siirtyi niin ikään Valioliigassa pelanneeseen Hull Cityyn syksyllä 2014. Vuonna 2016 hän siirtyi Newcastle Unitediin ja 2019 qatarilaiseen Al Ahliin.
Ura > Maajoukkueura

Vuonna 2011 Diamé pelasi ensimmäisen pelinsä Senegalin jalkapallomaajoukkueessa. Hän olisi voinut valita maajoukkueekseen myös äitinsä kotimaan Ranskan. Kesällä 2012 Diamé kuului yhtenä kolmesta yli-ikäisestä pelaajasta Senegalin joukkueeseen kesäolympialaisissa. Hän pelasi turnauksessa Senegalin kaikki neljä ottelua. Hän kuului Senegalin joukkueeseen myös Afrikan-mestaruuskilpailuissa 2012, joissa pelasi kolme ottelua ja 2017, jolloin pelasi yhden ottelun.
Käännös suomeksi
Afzelia africana

| Afzelia africana |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit Rosidae
Lahko::  Fabales
Heimo::  Hernekasvit Fabaceae
Alaheimo::  Detarioideae
Tribus::  Afzelieae
Suku::  Palkomahongit Afzelia
Laji::  africana
Kaksiosainen nimi
 Afzelia africana  Smith ex Pers. 
Katso myös
   Afzelia africana Wikispeciesissä   Afzelia africana Commonsissa 
Infobox OKNimi-testi OKIUCN-testi OK: 
Afzelia africana on Afrikassa kasvava puulaji, joka kuuluu hernekasvien heimoon ja palkomahonkien sukuun. Sitä on käytetty tiikin tilalla rakennus- ja huonekalupuuna. Eräs puutavaran kauppanimistä on doussie.
Ulkonäkö ja koko

Afzelia africana kasvaa 10–25 metriä korkeaksi, joskus jopa 40 metriä korkeaksi. Halkaisijaltaan se kasvaa metrin mittaiseksi.
Levinneisyys

Afzelia africana kasvaa laajoilla alueilla trooppisessa Afrikassa. Sen levinneisyysalue rajoittuu lännessä Senegaliin, idässä Ugandaan ja etelässä Kongon demokraattiseen tasavaltaan. Hakkuiden myötä se on käynyt harvinaisemmaksi, ja laji luokitellaan nykyisin vaarantuneeksi lajiksi.
Käyttö

Afxelia africanan puuainesta pidetään hyvälaatuisena, ja sitä käytetään muun muassa rakentamisessa, laivanrakennuksessa ja huonekaluissa. Puuaines on väriltään punaruskeaa.
Puun osia on käytetty perinteisesti lääkinnällisiin tarkoituksiin, kuten ruoansulatusongelmien hoitoon ja kivunlievitykseen. Sen oksia käytetään myös karjan rehuna.
Afzelia africanan lehtiä.
Agents Is Back!

| Agents Is Back! Agents |
| --- | --- | --- |

Studioalbumin tiedot
 Julkaistu: 1996
 Formaatti: CD-levy
 Kesto: 40.36
 Levy-yhtiö: EMI
Agentsin & Jorma Kääriäisen muut julkaisut
| Agents Forever 1995 | Agents Is Back! 1996 | Agents Is More! 1997 |
Agents Is Back! on suomalaisen Agents-yhtyeen studioalbumi. Se julkaistiin vuonna 1996. Albumi on yhtyeen toinen solisti Jorma Kääriäisen kanssa.
Kappaleet

"Pieni sana" (2:56)
"Salaperäinen" (3:00)
"Kuivaan pois kyyneleen" (2:42)
"Muistan kesän" (3:50)
"Moskovan valot" (3:57)
"Oothan mun" (2:55)
"Uudestaan" (3:25)
"Luonasi" (3:21)
"Aron lempeä" (3:16)
"Salainen rakkaus" (4:50)
"Sydämessäin" (3:27)
"Pois hän lähti" (2:56)